AQShning Nyu-York shtatida Ontario ko‘li yonidagi oddiy uy muzga aylandi. Bo‘ron vaqtida ko‘l suvlari uyga yopirilgan, shundan so‘ng u muzlab qolgan. Fotosuratchi Jon Kuko “muzlatilgan” uyni ko‘rib qolib, uning suratlarini tarmoqqa joylashtirdi. Bi-bi-si’ning xabar qilishicha, ijtimoiy tarmoqning ko‘plab foydalanuvchilari fotosurat haqiqiy ekaniga ishonishmagan. Ularning fikricha, Kuko uyning atrofiga ko‘pik sochib tashlagan. Fotosuratchi barcha mish-mishlarni rad etish maqsadida Facebook’da maxsus videoni joylashtirdi. Rolikni ikki kun davomida 70 ming marotaba tomosha qilishdi. Eslatib o‘tamiz, o‘tgan hafta Nyu-York shtatining 200 ming aholisi qor bo‘roni tufayli elektr quvvatisiz qoldi.